A Bajnok Hektórt csalfán leteríti Akilles
S kímélés nélkül mocskos igára köti.
Ámde Akillest is Páris nyila titkon elejti,
Igy ki csel által emészt másokat, arra bukik.
Czilley jó Hunyadit sokszor kísértve vadászta,
Hol lehetett, hírét nyelve veszélybe hozá.
Mégis az a nagy hős kikerűli Czilley mérgét,
Ez pedig, ami időn ölni akarna, kivész.
Rútúl, de méltán noha megbosszúlta halálát
A hitlen László, fennmarad híre, becse.